
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 495 


29 Απριλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση και προκήρυξη διενέργειας της Ετήσιας Γε- 


ωργικής Στατιστικής Έρευνας έτους 1999. 1 

Έγκριση υπερωριακής απασχόλησης υπαλλήλων που 
υπηρετούν στην Γ. Γραμ. Εμπορίου του Υπουργεί¬ 
ου Ανάπτυξης. 2 

Καθορισμός αμοιβής μελών επιτροπής εισήγησης για α¬ 


νάθεση του έργου «Κατασκευή βασικού συλλεκτήρα 
όμβριων και συμβαλλόντων κλάδων στο Δήμο Αγίου 
Ιωάννη Ρέντη - Ιο Τμήμα (εργολαβία Β 193/98) προϋ¬ 
πολογισμού 1.270.000.000 δρχ. (χωρίς Φ.Π.Α.). 3 

Καθορισμός εφάπαξ αποζημίωσης του Προέδρου των 
μελών και του γραμματέα της Νομοπαρασκευαστι¬ 
κής Επιτροπής για την σύνταξη του νέου Κώδικα Δι¬ 
κηγόρων. 4 

Καθορισμός επιδόματος αλλοδαπής μονίμου υπαλλή¬ 
λου με βαθμό Β' του Κλάδου ΜΕ11 της Εθνικής Υ¬ 
πηρεσίας Πληροφοριών αποσπασμένου στο Υ¬ 
πουργείο Τύπου και Μ.Μ.Ε. τοποθετημένου στο 


Γ.Τ. Λευκωσίας. 5 

Διορισμός Προέδρου, Αντιπροέδρου και μελών του Ε¬ 
θνικού Συμβουλίου Τουρισμού (αναδημοσίευση).. 6 
Ισχύς εγκρίσεων κυκλοφορίας ηλεκτρονικών ταξιμέ¬ 
τρων . 7 

Απαιτήσεις για έγκριση ηλεκτρονικών ταξιμέτρων που 
κυκλοφορούνστην Ελλάδα. 8 


ΑΠΟΦΑΣΕΙ Σ 

Αριθ. 5518/Γ-8 (1) 

Έγκριση και προκήρυξη διενέργειας της Ετήσιας Γεωρ- 
γικής Στατιστικής Έρευνας έτους 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ, ΓΕΩΡΓΙΑΣ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 


α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. του Ν. 1558/85 «περί Κυβερνήσεως και Κυβερνητικών 
Οργάνων» του άρθρου 27 του Ν. 2081/92 και του άρθρου 
1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση αριθ. 1107147/1239/006Α74.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

2. Το Β.Δ. 111/15.2.62 «Περί διενεργείας ετήσιας γεωρ¬ 
γικής στατιστικής ερεύνης Δήμων και Κοινοτήτων» (ΦΕΚ 
31/τ.Α'/22.2.1962). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ, ύψους εκατόν εβδομήντα πέντε 
εκατομμυρίων (175.000.000) δρχ. για το οικονομικό έτος 
1999, η οποία θα βαρύνει τις πιστώσεις του ειδικού φορέα 
13-610- της Γ. Γ. ΕΣΥΕ με ΚΑΕ 5193 «Κάθε είδους δαπάνες 
για τη διεξαγωγή γεωργικών και κτηνοτροφικών ερευνών 
από τη Γ.Γ. ΕΣΥΕ». 

4. Τη σχετική εισήγηση με το Υπηρεσιακό Σημείωμα αριθ. 
424/31.12.1998 του Τμήματος Ετήσιων Στατιστικών Γεωρ¬ 
γίας - Κτηνοτροφίας και Στατιστικών Αλιείας της Δ/νσης 
Πρωτογενούς Τομέα της Γ.Γ.ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια της Ε¬ 
τήσιας Γεωργικής Στατιστικής Έρευνας του έτους 1999 
από το Τμήμα Ετήσιων Στατιστικών Γεωργίας - Κτηνοτρο¬ 
φίας και Στατιστικών Αλιείας της Δ/νσης Πρωτογενούς 
Τομέα της Γ.Γ. ΕΣΥΕ, η οποία θα διενεργηθεί εντός του 
1999. 

2. Η έρευνα αποσκοπεί στην παροχή στατιστικής πλη¬ 
ροφορίας για τον τομέα της Γεωργίας με τη συγκέντρω¬ 
ση στοιχείων που αναφέρονται σε: 

α. Εκτάσεις και συγκομισθείσα παραγωγή για τις: 
αροτραίες καλλιέργειες, καλλιέργειες με λαχανικά, 
δενδρώδεις καλλιέργειες και συγκαλλιέργειες μέσα σε 
κανονικούς δενδρώνες, αμπελώνες, εκτάσεις αγρανα¬ 
παύσεων και κηπευτικής γης (φυτώρια, σπορεία, εμπορι¬ 
κοί ανθόκηποι), καθώς και όσες εκτάσεις από τις ανωτέ¬ 
ρω ποτίστηκαν εντός του έτους. 

Επίσης, συλλέγονται στοιχεία που αναφέρονται στην 
παραγωγή ελαιολάδου. 

β. Αριθμός εκτρεφομένων ζώων και παραγωγή κτηνο- 
τροφικών προϊόντων. 

γ. Χρησιμοποιηθέντα γεωργικά μηχανήματα για τις διά¬ 
φορες γεωργικές και κτηνοτροφικές εργασίες. 

δ. Στοιχεία αλιείας εσωτερικών υδάτων, παράκτιας θα¬ 
λάσσιας αλιείας και μηχανοκινήτων επαγγελματικών αλι¬ 
ευτικών σκαφών θαλάσσιας αλιείας με μηχανή κινήσεως 
ισχύος μέχρι και 19 ίππους (ΗΡ). 

3. Η έρευνα θα διενεργηθεί σε επίπεδο Δημοτικού ή Κοι¬ 
νοτικού Διαμερίσματος (πρώην Δήμου ή Κοινότητος), τα 
δε συλλεγόμενα στατιστικά στοιχεία θα εξαχθούν σε επί¬ 
πεδο Δημοτικού ή Κοινοτικού Διαμερίσματος, με δυνατό¬ 
τητα παροχής των αποτελεσμάτων της έρευνας και σε ε¬ 
πίπεδο νέων Δήμων και Κοινοτήτων της Χώρας. 

Ερευνώμενη μονάδα είναι η έκταση του εδάφους, η ο¬ 
ποία περιλαμβάνεται εντός των διοικητικών ορίων κάθε 
Δημοτικού και κάθε Κοινοτικού Διαμερίσματος (πρώην 
Δήμου ή Κοινότητος). 

4. Ως όργανα διενέργειας της έρευνας αυτής ορίζονται οι: 
υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ., 
στατιστικοί ανταποκριτές, δηλ. οι υπηρετούντες γραμ¬ 
ματείς των Δημοτικών και Κοινοτικών διαμερισμάτων και 

αγροφύλακες. 

Σε περίπτωση κωλύμματος ή αδυναμίας των στατιστι¬ 
κών ανταποκριτών, αυτοί αντικαθίστανται από: 

υπαλλήλους των Δ/νσεων Γεωργίας των Νομαρχιακών 
Αυτοδιοικήσεων 

υπαλλήλους Ο.Τ.Α. ή άλλων Δημοσίων Υπηρεσιών ή 
Ν.Π.Δ.Δ. 

υπαλλήλους Αγροτικών Συνεταιρισμών και Ενώσεων 


και 

ιδιώτες - συνεργάτες. 

Ο έλεγχος κάθε συγκεντρωτικού δελτίου Δημοτικού ή 
Κοινοτικού Διαμερίσματος θα γίνεται από γεωπόνους των 
Περιφερειακών Υπηρεσιών του Υπουργείου Γεωργίας. 

5. Ο ορισμός των αντικαταστατών των στατιστικών α¬ 
νταποκριτών θα γίνει με απόφαση του Γενικού Γραμματέα 
της ΕΣΥΕ. 

6. Με νεότερη απόφαση των Υπουργών Εθνικής Οικο¬ 
νομίας και Οικονομικών θα γίνει ο καθορισμός της αμοι¬ 
βής όσων απασχοληθούν στην έρευνα αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Απριλίου 1999 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 


Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 


ΥΦΥΠ. ΟΙΚΟΝΟΜΙΚΩΝ 

Ν. ΧΡΙΓΓΟΔΟΥΛΑΚΗΣ 


ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


ΑΡίθ. 2/25977/0022 (2) 

Έγκριση υπερωριακής απασχόλησης υπαλλήλων που υ¬ 
πηρετούν στην Γ. Γραμ. Εμπορίου του Υπουργείου Α¬ 
νάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

2. Την με αριθ. 399/8.3.99 (ΦΕΚ 198/Β/8.3.99) κοινή α¬ 
πόφαση του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης». 

3. Την αρ. 1107 147/1239/0006Α/4.10.96 απόφαση του 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων στους Υφυπουργούς Οικονομικών. 

4. Τις υπηρεσιακές ανάγκες. 

5. Το γεγονός ότι από την απόφαση αυτή προκαλείται 
δαπάνη εκ δρχ. 12.000.000 σε βάρος του ειδικού λογα¬ 
ριασμού Μέτρων και Σταθμών, αποφασίζουμε: 

1. Εγκρίνουμε για το από 8.2.99 μέχρι 20.4.99 χρονικό 
διάστημα την καθιέρωση υπερωριακής εργασίας μέχρι 
της 22ας βραδυνής και για μέχρι τριάντα πέντε (35) υ¬ 
παλλήλους του Υπ. Ανάπτυξης - Γ.Γ. Εμπορίου για τον έ¬ 
λεγχο των βυτιοφόρων αυτοκινήτων μεταφοράς και δια¬ 
νομής υγρών καυσίμων για την προστασία του κατανα¬ 
λωτικού κοινού από τυχόν καταδολιεύσεις κατά τις 
παραδόσεις του πετρελαίου θέρμανσης και για μέχρι ε¬ 
βδομήντα (70) ώρες μηνιαία κατ’ άτομο. 

2. Ο Προϊστάμενος της Δ/νσης Μετρολογίας του Υπ. Α¬ 
νάπτυξης εξουσιοδοτείται για την σύσταση συνεργείων 
υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ I. ΧΑΡΑΛΑΜΠΟΥΣ 

-Φ- 

Αριθ. 2/14856/0022 (3) 

Καθορισμός αμοιβής μελών επιτροπής εισήγησης για α¬ 
νάθεση του έργου «Κατασκευή βασικού συλλεκτήρα 
όμβριων και συμβαλλόντων κλάδων στο Δήμο Αγίου 
Ιωάννη Ρέντη - Ιο Τμήμα (εργολαβία Β 193/98) προϋ¬ 
πολογισμού 1.270.000.000 δρχ. (χωρίς Φ.Π.Α.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του αρ. 29Ατου Ν. 1558/85 «Κυβέρνηση 
και Κυβερνητικά Όργανα», όπως προστέθηκε με το αρ. 27 
του Ν. 2081/92 και αποκαταστάθηκε με το αρ. 1 του Ν. 
2469/97. 

2. Το Π.Δ. 69/88 «Περί Οργανισμού της Γ.Γ.Δ.Ε./ΥΠΕ- 
ΧΩΔΕ» όπως τροποποιήθηκε με το Π.Δ. 167/92 σε συν¬ 
δυασμό με το Π.Δ. 910/77 «Περί Οργανισμού του τέως Υπ. 
Δ.Ε.» όπως ισχύει σήμερα. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» όπως τροποποιήθηκε και συ- 


V. 

μπληρώθηκε με το Ν. 2229/94, τα άρθρα 12 και 13 του Ν. 
2338/95 και το άρθρο 4 του Ν. 2372/96 και το Ν. 2576/98. 

4. Το Π.Δ. 609/85 όπως τροποποιήθηκε και συμπληρώ¬ 
θηκε με τα Π.Δ. 286/94, 368/94, 402/96, 210/97 και το 
285/97. 

5. Την Δ16α/04/773/29.11.90 Κοινή Απόφαση του Υ¬ 
πουργού Προεδρίας και του Αναπληρωτή Υπουργού ΠΕ- 
ΧΩΔΕ για εξαίρεση διοικητικών πράξεων ή εγγράφων α¬ 
πό τον κανόνα των 3 υπογραφών του άρθρου 81 του Ν. 
1892/90. 

6. Του Ν. 2362/95 «Περί Δημοσίου Λογιστικού» και ειδι- 
κώτερα της παρ. 3 του άρθρου 22 του νόμου αυτού. 

7. Την 1107147/1239/0006Α/4.10.96 Κοινή Απόφαση 
Πρωθυπουργού και Υπουργού Οικονομικών με θέμα «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

8. Την Δ10/21306/1.10.98 Απόφαση Υπουργού ΠΕΧΩ- 
ΔΕ με την οποία το εν λόγω έργο χαρακτηρίζεται ως έργο 
μεγάλης σπουδαιότητας. 

9. ΤηνΔΙ 0/20586/18.5.98 Απόφαση ΥΠΕΧΩΔΕ με την ο¬ 
ποία ανατέθηκε η εκτέλεση του έργου στη Διεύθυνση Δ10 
και εγκρίθηκε η διάθεση συνολικής πίστωσης ποσού 
1.500.000.000 δρχ. και ειδικά 1.270.000.000 δρχ. για την 
εκτέλεση του έργου και 230.000.000 δρχ. για Φ.Π.Α. από 
τις πιστώσεις του έργου 9572113 της ΣΑΕ 072/1. 

10. Την Δ10/20671/26.5.98 Απόφαση ΥΠΕΧΩΔΕ με την 
οποία εγκρίθηκαντα τεύχη δημοπράτησης του έργου. 

11. Την Δ10/20949/20.7.98 Απόφαση ΥΠΕΧΩΔΕ με την 
οποία συστάθηκε η επιτροπή εισήγησης για ανάθεση του 
έργου. 

12. Τα από 9.9.98, 29.9.98 και 16.10.98, Ιο, 2ο και 3ο 
πρακτικά αντιστοίχως της Επιτροπής Εισήγησης για ανά¬ 
θεση του έργου του θέματος. 

13. Την Δ10/21377/27.10.1998 Απόφαση ΥΠΕΧΩΔΕ με 
την οποία εγκρίθηκε το αποτέλεσμα της δημοπρασίας 
του έργου του θέματος που έγινε στις 7.7.1998 και ανα¬ 
κηρύχθηκε μειοδότης η εργοληπτική επιχείρηση «Σ. ΚΙ- 
ΜΟΥΝΔΡΗΣ Σ. ΚΩΝΣΤΑΝΤΙΝΙΔΗΣ ΑΤΕ» σύμφωνα με την 
ομόφωνη γνώμη της Επιτροπής Εισήγησης για ανάθεση. 

14. Τις διατάξεις του αρ. 40 του Ν. 849/78, όπως συ¬ 
μπληρώθηκε με το αρ. 8 του Ν. 2129/93. 

Και επειδή: 

1. Έργο της Επιτροπής ήταν η: εξέταση και αξιολόγηση 
των οικονομικών προσφορών των εβδομήντα επτά (77) 
συμμετασχόντων στον υπόψη διαγωνισμό. 

2. Όπως προκύπτει από τα υποβληθέντα τρία (3) πρα¬ 
κτικά, η επιτροπή συνεδρίαζε τακτικά και ανελλιπώς και ε¬ 
κτός του υπηρεσιακού ωραρίου από τον μήνα Αύγουστο 
1998 μέχρι τον Οκτώβριο 1998 ήτοι συνολικά δύο (2) μή¬ 
νες παρουσία και των γραμματέων. 

3. Η υπόψη επιτροπή σύμφωνα με την προαναφερθείσα 
απόφαση σύστασή της αποτελείτο από τα ακόλουθα μέλη: 

1. Τσάτσου Ιουλία, Πολ. Μηχ/κό με Α' βαθμό, Δ/ντρια 
στη Δ/νση Δ10, ως Πρόεδρο. 

2. Ηλιόπουλο Χαρ. Πολ. Μηχ/κό με Β' βαθμό στη Δ/νση 
Δ10. 

3. Μάνπκα Ελένη, Τοπ. Μηχ/κό με Α' βαθμό στη ΔΚΥΕ. 

4. Θανοπούλου Μαρία, Πολ. Μηχ/κό εκπρόσωπο της 
ΕΥΔΑΠ. 

5. Πρωτονοτάριο Αντώνη, Πολ. Μηχ/κό εκπρόσωπο του 
ΤΕΕ. 

6. Ζαρκάδη Άγγελο Αγρ/μο Τοπογράφο εκπρόσωπο 
ΠΕΔΜΕΔΕ. 


7. Τομπούλογλου Χάρη, Δημοτικό Σύμβουλο Δήμου Ν. 
Χαλκηδόνος, εκπρόσωπο ΤΕΔΚΝΑ. 

Γραμματέας της Επιτροπής ορίσθηκε ο Νικ. Νικολάου 
Δ/κός με Α' βαθμό στην Δ/νση Δ10 και αναπληρώτρια του 
η Μαρία Αλεξοπούλου Δ/φος με Α' βαθμό. Εκ των ανωτέ¬ 
ρω μελών της Επιτροπής, δεν προσήλθε ο Πρωτονοτά¬ 
ριος Αντώνης, Πολ. Μηχανικός αλλά ούτε και ο νόμιμος α¬ 
ναπληρωτής του παρόλο ότι εκλήθησαν αρμοδίως, απο¬ 
φασίζουμε: 

1. Καθορίζουμε την αμοιβή για τα μέλη της Επιτροπής 
Εισήγησης για Ανάθεση του έργοιυ Β193/98 «Κατασκευή 
βασικού συλλεκτήρα όμβριων και συβαλλόντων κλάδων 
στο Δήμο Αγ, Ιωάννη Ρέντη -1 ο Τμήμα» ως εξής: 

α) Για τα μέλη της Επιτροπής: Τσάτσου Ιουλία, Ηλιό¬ 
πουλο Χαράλαμπο, Μάντικα Ελένη, Θανοπούλου Μαρία, 
Ζαρκάδη Άγγελο, Τομπούλογλου Χάρη το πσοό των 
100.000 δρχ. ανά μήνα απασχόλησης, δηλαδή 
2x100.000=200.000 δρχ. 

β) Για τον γραμματέα της Επιτροπής Νικόλαο Νικολάου 
το ποσό των 50.000 δρχ. για ένα (1) μήνα απασχόλησης 
και για την γραμματέα της Επιτροπής Μαρία Αλεξοπού¬ 
λου το ποσό των 50.000 δρχ. για ένα (1) μήνα απασχόλη Τ 
σης. 

2. Εγκρίνουμε τη διάθεση πίστωσης ποσού 1.300.000 
δρχ. που βαρύνει τις πιστώσεις του έργου 9572113 της 
ΣΑΕ 072/1 για την πληρωμή των μελών της Επιτροπής. 

3. Η σχετική καταβολή θα γίνει με μέριμνα της Δ/νσης 
ΔΚΥΕ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Μαρτίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-φ- 

Αριθ. 2/13958/0022 (4) 

Καθορισμός εφάπαξ αποζημίωσης του Προέδρου των με¬ 
λών και του γραμματέα της Νομοπαρασκευαστικής Ε¬ 
πιτροπής για την σύνταξη του νέου Κώδικα Δικηγόρων 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 20 του Ν. 1968/91. 

β) Την περίπτωση της παραγράφου 1 του άρθρου 23 
του Ν. 2145/1993 (ΦΕΚ88 Α). 

γ) Τον Ν. 2470/1997 (ΦΕΚ40Α). 

δ) Το άρθρο 40 του Ν. 849 όπως συμπληρώθηκε με τις 
διατάξεις του άρθρου 8 του Ν. 2129/93. 

ε) Τις αριθμ. 148979/3.2.1997, 36277/28.3.1997, 
57717/18.9.1997, 82389/18.8.1997 και 135054/8.1.1998 
περί συστάσεως, συμπληρώσεως και παρατάσεως του 
χρόνου λειτουργίας της ανωτέρω Νομοπαρασκευαστι¬ 
κής Επιτροπής. 

στ) Το άρθρο 29α του Ν. 1558/85 Κυβέρνηση και Κυ¬ 
βερνητικά όργανα που προστέθηκε με το άρθρο 27 του Ν. 
2081/1982 και αντικαταστάθηκε από το άρθρο 1 του Ν. 
2469/97. 

ζ) Την κοινή απόφαση 1107147/1239/0006Α/4.10.96 του 
Πρωθυπουργού και του Υπουργού Οικονομικών «Ανάθε- 

ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

η) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ (ΚΑΡ 0264) που δεν επιχορηγείται από τον 
κρατικό προϋπολογισμό, ύψους 1.530.000 δραχμών, α¬ 
ποφασίζουμε: 

α. Καθορίζουμε την εφάπαξ αποζημίωση του Προέ¬ 
δρου, των μελών και της γραμματέως της Επιτροπής ως 
εξής: 

102.000 δραχμές και για χρονικό διάστημα δώδεκα μη¬ 
νών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Ν. ΧΡΙΣΤΟΔΟΥΛΑΚΗΣ Ε. ΓΙΑΝΝΟΠΟΥΛΟΣ 

-Φ- 

Αριθ. 2/14577/0022 (5) 

Καθορισμός επιδόματος αλλοδαπής μονίμου υπαλλήλου 
με βαθμό Β'του Κλάδου ΜΕ 11 της Εθνικής Υπηρεσίας 
Πληροφοριών αποσπασμένου στο Υπουργείο Τύπου 
και Μ.Μ.Ε. τοποθετημένου στο Γ.Τ. Λευκωσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6παρ. 3του ν. 506/76, όπως 
αντικαταστάθηκε από το άρθρο 21 παρ. 3 του ν. 1586/86 
«Περί ρυθμίσεως θεμάτων τινών της Γενικής Γραμματεί¬ 
ας Τύπου και Πληροφοριών του Υπουργείου Προεδρίας 
Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφορών του Υ¬ 
πουργείου Προεδρίας της Κυβέρνησης (Φ.Ε.Κ. Α 112) ό¬ 
πως τροποποιήθηκε με το Π.Δ. 171/6.7.94 «Τροποποίηση 
Οργανισμού της Γενικής Γραμματείας Τύπου και πληρο¬ 
φοριών (ΦΕΚ 108). 

3. Τις διατάξεις του άρθρου 29Α του .Ν 1558/85 «Κυ¬ 
βέρνηση και Κυβερνητικά όργανα» που προστέθηκε με 
την διάταξη του άρθρου 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

4. Τη διάταξη του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την απόφαση αριθμ. 912/Ζ/225/19.1.98, σύμφωνα με 
την οποία τοποθετήθηκε στο Γ.Τ. Λευκωσίας, ο μόνιμος 
υπάλληλος με βαθμό Β' του κλάδου ΜΕ11 της Εθνικής Υ¬ 
πηρεσίας Πληροφοριών, αποσπασμένος στο Υπουργείο 
Τύπου και Μ.Μ.Ε. προς κάλυψη υπηρεσιακών αναγκών, Α¬ 
λέξανδρος Μακρής. 

6. Την απόφαση αριθμ. 2040239/4119/0022/18.6.98 
(Υπ. Οικονομικών), με την οποία έγινε ο καθορισμός του ε¬ 
πιδόματος αλλοδαπής του ανωτέρω υπαλλήλου. 

7. Το Π.Δ. 181/94 «Συγκρότηση της Γενικής Γραμματεί¬ 
ας Τύπου και Πληροφοριών σε Υπουργείο Τύπου και Μέ¬ 
σων Μαζικής Ενημέρωσης και καθορισμός αρμοδιοτήτων 
του (ΦΕΚ116/Α). 

8. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α/ 


4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (ΦΕΚ 922/Β7 
7.10.96). 

9. Την απόφαση αρ. 2020006/1988/0022/18.3.98 καθο¬ 
ρισμός επιδόματος αλλοδαπής από 1.1.1998 και από 
1.1.1999 (ΦΕΚ 374/27.4.1998). 

10. Το γεγονός ότι από την παρούσα απόφαση η δαπά¬ 
νη της οποίας ανέρχεται σε 12.204.000 δρχ. δεν επιβαρύ¬ 
νεται η πίστωση στον Κ.Α. 0232 φορέας 47/110 του προϋ¬ 
πολογισμού του Υπουργείου Τύπου και Μ.Μ.Ε. έτους 
1999 πέραν των αρχικών προβλέψεων, γιατί ο εν λόγω υ¬ 
πάλληλος υπηρετεί στο Γ.Τ. Λευκωσίας από 27.1.98, απο¬ 
φασίζουμε: 

Καθορίζουμε το επίδομα αλλοδαπής του Αλέξανδρου 
Μακρή, μόνιμου υπαλλήλου με βαθμό Β' του κλάδου 
ΜΕ11 της Εθνικής Υπηρεσίας Πληροφοριών, αποσπα¬ 
σμένου στο Υπουργείο Τύπου και Μ.Μ.Ε. (της πρώην Γε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας Κυβερνήσεως) που υπηρετεί στο Γρα¬ 
φείο Τύπου Λευκωσίας στο ποσό των ΟΥΡ 1.800 από 
1.1.1999, που αντιστοιχεί στο 60% του δικαιούμενου επι¬ 
δόματος του Πρέσβυ στη χώρα αυτή (Επιδ. πρέσβυ ΟΥΡ 
3.000 χ 60% = ΟΥΡ 1.800 χ 12 μήνες = ΟΥΡ 21.600 χ 565 
δρχ. = 12.204.000 δρχ.). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

Ν. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. Τ/1295 (6) 

* Διορισμός Προέδρου, Αντιπροέδρου και μελών του Ε¬ 
θνικού Συμβουλίου Τουρισμού (αναδημοσίευση). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 24 και 25 του Κεφ. Γ του Ν. 
2636/1998 (ΦΕΚ 198/Α/98) «Σύσταση εταιρειών για την 
οργάνωση καλλιτεχνικών εκδηλώσεων και για τη διαχείρι¬ 
ση της περιουσίας του Ε.Ο.Τ., σύσταση Εθνικού Συμβου¬ 
λίου Τουρισμού και τροποποιήσεις της νομοθεσίας για 
τον τουρισμό». 

2. Το Π.Δ. 27/96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομχηανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το Π.Δ. 33/99 (ΦΕΚ 36/Α/99) «Διορισμός Υπουργών, 
Αναπληρωτή Υπουργού και Υφυπουργών». 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού του Υ¬ 
πουργείου Ανάπτυξης, αποφασίζουμε: 

Διορίζουμε, με τριετή θητεία, τον Πρόεδρο, τον Αντι¬ 
πρόεδρο και τα μέλη του Εθνικού Συμβουλίου Τουρισμού 
ως εξής: 

1) Γιαννακόπουλος Ευγένιος, Γενικός Γραμματέας του 
Ε.Ο.Τ., ως Πρόεδρος. 

2) Στεφανίδης Ιωάννης, Πρόεδρος του ΕΟΤ, ως Αντι¬ 
πρόεδρος. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3) Παμπούκης Χαράλαμπος, Γενικός Γραμματέας Διοί¬ 
κησης Υπ. Εξωτερικών, ως μέλος. 

4) Μενδώνη Λίνα, Γενικός Γραμματέας του Υπουργείου 
Πολιτισμού, ως μέλος. 

5) Μπεριάτος Ηλίας, Γενικός Γραμματέας του 
ΥΠ.ΠΕ.ΧΩ.Δ.Ε., ως μέλος. 

6) Ευσταθιάδης Δημήτρης, Γενικός Γραμματέας του Υ¬ 
πουργείου Δημόσιας Τάξης, ως μέλος. 

7) Μανιάτης Γιάννης, Γενικός Γραμματέας του Υπουρ¬ 
γείου Μεταφορών, ως μέλος. 

8) Τσουροπλής Αθανάσιος, Γενικός Γραμματέας του Υ¬ 
πουργείου Εμπορικής Ναυτιλίας, ως μέλος. 

9) Ο Διοικητής της Υπηρεσίας Πολιτικής Αεροπορίας, 
ως μέλος με αναπληρωτή τον νόμιμο αναπληρωτή του. 

10) Διβάνης Αριστοτέλης, Πρόεδρος του Ξενοδοχεια¬ 
κού Επιμελητηρίου Ελλάδος, ως μέλος, με αναπληρωτή 
τον νόμιμο αναπληρωτή του. 

11) Πλεύρης Βασίλειος, Πρόεδρος της Πανελλήνιας Ο¬ 
μοσπονδίας Ξενοδόχων, ως μέλος, με αναπληρωτή τον 
νόμιμο αναπληρωτή του. 

12) Αντωνίου Δημήτριος, Πρόεδρος του Συνδέσμου 
των εν Ελλάδι Ταξιδιωτικών Γ ραφείων, ως μέλος, με ανα¬ 
πληρωτή τον νόμιμο αναπληρωτή του. 

13) Κοκκοτός Σπυρίδων, Πρόεδρος του Συνδέσμου Ελ¬ 
ληνικών Τουριστικών Επιχειρήσεων, ως μέλος, με ανα¬ 
πληρωτή τον νόμιμο αναπληρωτή του. 

14) Ποταμιάνος Ανδρέας, Πρόεδρος της Ένωσης Εφο¬ 
πλιστών Επιβατηγών Πλοίων, ως μέλος, με αναπληρωτή 
τον νόμιμο αναπληρωτή του. 

15) Σφηνιάς Παντελής, Πρόεδρος της Ένωσης Εφοπλι¬ 
στών Ακτοπλοΐας, ως μέλος, με αναπληρωτή τον νόμιμο 
αναπληρωτή του. 

16) Βενετόπουλος Τριαντάφυλλος, Πρόεδρος της Έ¬ 
νωσης Πλοιοκτητών Ελληνικών Σκαφών Τουρισμού, ως 
μέλος, με αναπληρωτή τον νόμιμο αναπληρωτή του. 

17) Τριβυζάς Μάριος, Πρόεδρος της Πανελλήνιας Ομο¬ 
σπονδίας Επιχειρήσεων Τουρισμού, ως μέλος, με ανα¬ 
πληρωτή τον νόμιμο αναπληρωτή της. 

18) Καρβούνη Ασπασία, Πρόεδρος της Πανελλήνιας Ο¬ 
μοσπονδίας Ξεναγών, ως μέλος, με αναπληρωτή τον νό¬ 
μιμο αναπληρωτή της. 

19) Κωλέτσης Στέλιος, Πρόεδρος της Πανελλήνιας Ο¬ 
μοσπονδίας Εργατών Επισιτισμού και Υπαλλήλων Τουρι¬ 
στικών Επαγγελμάτων, ως μέλος, με αναπληρωτή τον νό¬ 
μιμο αναπληρωτή του. 

20) Παπαδόπουος Κων/νος, Πρόεδρος της Πανελλή¬ 
νιας Ένωσης Ιδιοκτητών Κάμπινγκ, ως μέλος, με αναπλη¬ 
ρωτή τον νόμιμο αναπληρωτή του. 

21) Στεφανίδης Γιώργος, Πρόεδρος του Συνδέσμου 
Τ ουριστικών Επιχειρήσεων Ενοικιάσεως Αυτοκινήτων, ως 
μέλος, με αναπληρωτή τον νόμιμο αναπληρωτή του. 

22) Γκολέμης Στυλιανός, Πρόεδρος του Συνδέσμου Α- 
νππροσώπων Αεροπορικών Εταιρειών, ως μέλος, με ανα¬ 
πληρωτή τον νόμιμο αναπληρωτή του. 

23) Πολυκράτης Στυλιανός, Πρόεδρος της Συνομο¬ 
σπονδίας Επιχειρηματιών Ενοικιαζομένων Δωματίων και 
Διαμερισμάτων Ελλάδος, ως μέλος, με αναπληρωτή τον 
νόμιμο αναπληρωτή του. 

24) Ο Πρόεδρος της ΚΕΔΚΕ, ως μέλος με αναπληρωτή 
τον νόμιμο αναπληρωτή του. 


25) Ο Πρόεδρος της ΕΝΑΕ, ως μέλος, με αναπληρωτή 
τον νόμιμο αναπληρωτή του. 

Στο Συμβούλιο μπορεί να καλούνται κατά περίπτωση ει¬ 
δικοί επιστήμονες, πρόσωπα με ειδική εμπειρία και γνώση 
της τουριστικής αγοράς, εκπρόσωποι άλλων συλλογικών 
φορέων ή οργανισμών και εκπρόσωποι φορέων του δη¬ 
μόσιου τομέα ή υπηρεσιών του δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

* Αναδημοσιεύεται, επειδή δημοσιεύθηκε εσφαλμένα στο 
ΦΕΚ 357/13.4.99/Τ.Β'. 

-φ- 

Αριθ. Φ2-430 (7) 

Ισχύς εγκρίσεων κυκλοφορίας ηλεκτρονικών ταξιμέτρων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του Υ¬ 
πουργείου Εμπορίου», (ΦΕΚ 185/τ.Α'/25.8.1998). 

3. Το άρθρο 7 του Π.Δ. 524/78 «Περί κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς 
Συστήματος Μέτρων και Σταθμών». 

4. Το Π.Δ. 27/96 (ΦΕΚ 19/τ.Α'/1.2.96) «Συγχώνευση Υ¬ 
πουργείων Τουρισμού, Βιομηχανίας, Ενέργειας, Τεχνο¬ 
λογίας και Εμπορίου». 

5. Το Π.Δ. 57/96 «Σύσταση Γεν. Γραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της» (ΦΕΚ 51/τ.Α'/18.3.96). 

6. Τις Οδηγίες 89/336/ΕΟΚ και 93/68/ΕΟΚ, ενσωματω¬ 
μένες στην Ελληνική Νομοθεσία με την Κ.Υ.Α. 
94649/8682/93/25.8.94 (ΦΕΚ 688/Β/13.9.94). 

7. Την απόφαση 399/8.3.99 του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους Υ¬ 
φυπουργούς Ανάπτυξης Αν. Διαμαντοπούλου και I. Χαρα- 
λάμπους». 

8. Την Υπουργική Απόφαση Φ3/2587/78 «Περί κωδικο- 
ποιήσεως αποφάσεων επί των Μέτρων και Σταθμών» 
(ΦΕΚ 70/τ.Β/26.1.79), όπως τροποποιήθηκε με την Υ.Α. 
Β1/15073/86 (ΦΕΚ 846/τ. Β/4. 1 2.86). 

9. Την απόφασή μας με αριθ. Φ2/429/2.4.99 «Απαιτήσεις 
για έγκριση ηλεκτρονικών ταξιμέτρων που κυκλοφορούν 
στην Ελλάδα». 

10. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Από 2.1.2000 τα ταξίμετρα που διατίθενται προς πώ¬ 
ληση σε επιβατικά αυτοκίνητα δημοσίας χρήσεως (ΤΑΞΙ) 
πρέπει να είναι σύμφωνα με τις διατάξεις του Ευρωπαϊ¬ 
κού Προτύπου ΕΝ 50148, να φέρουν σήμανση ΟΕ και γε¬ 
νικά να πληρούν τις διατάξεις της απόφασης Φ2- 
429/2.4.1999. 

2. Οι αποφάσεις εγκρίσεως ταξιμέτρων που έχουν εκ- 
δοθεί κατά καιρούς από την Δ/νση Μετρολογίας της Γεν. 

Γραμ. Εμπορίου του Υπουργείου Ανάπτυξης ισχύουν μέ¬ 
χρι 31.12.1999. Ταξίμετρα, εγκεκριμένου τύπου από τις 
ως άνω εγκριτικές αποφάσεις, που έχουν εγκατασταθεί 
σε επιβατικά αυτοκίνητα δημοσίας χρήσεως (ΤΑΞΙ) μέχρι 
της ημερομηνίας αυτής (31.12.1999) επιτρέπεται να χρη¬ 
σιμοποιούνται και μετά την ημερομηνία αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1999 

Ο ΥΦΥΠΟΥΡΓΟΣ 

ΙΩΑΝ. ΧΑΡΑΛΑΜΠΟΥΣ 

-φ- 

Αριθ. Φ2-429 (8) 

Απαιτήσεις για έγκριση ηλεκτρονικών ταξιμέτρων που 
κυκλοφορούν στην Ελλάδα. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του Υ¬ 
πουργείου Εμπορίου», (ΦΕΚ 185/τ.Α'/25.8.1998). 

3. Το άρθρο 7 του Π.Δ. 524/78 «Περί κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Το Π.Δ. 27/96 (ΦΕΚ 19/τ.Α'/1.2.96) «Συγχώνευση Υ¬ 
πουργείων Τουρισμού, Βιομηχανίας, Ενέργειας, Τεχνο¬ 
λογίας και Εμπορίου». 

5. Το Π.Δ. 57/96 «Σύσταση Γεν. Γραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της» (ΦΕΚ 51 /τ.Α'/18.3.96). 

6. Τις Οδηγίες 89/336/ΕΟΚ και 93/68/ΕΟΚ, ενσωματω¬ 
μένες στην Ελληνική Νομοθεσία με την Κ.Υ.Α. 
94649/8682/93/25.8.94 (ΦΕΚ 688/Β/13.9.94). 

7. Την απόφαση 399/8.3.99 του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους Υ¬ 
φυπουργούς Ανάπτυξης Αν. Διαμαντοπούλου και I. Χαρα- 
λάμπους». 

8. Την Υπουργική απόφαση Φ3/2587/78 «Περί κωδικο- 
ποιήσεως αποφάσεων επί των Μέτρων και Σταθμών» 
(ΦΕΚ 70/τ.Β/26.1.79), όπως τροποποιήθηκε με την Υ.Α. 
Β1/15073/86 (ΦΕΚ846/τ.Β/4.12.86). 

9. Το Πρότυπο ΕΛΟΤ ΕΝ 50148 «Ηλεκτρονικά Ταξίμε¬ 
τρα». 

10. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 


1. Τα ηλεκτρονικά ταξίμετρα που κατασκευάζονται ή ει- 
σάγονται στην Ελλάδα, πρέπει να πληρούν τις διατάξεις 
του Ευρωπαϊκού Προτύπου ΕΝ 50148. Πρέπει επίσης να 
φέρουν σήμανση ΟΕ, ως προς την Ηλεκτρομαγνητική 
(Η/Μ) συμβατότητα όπως απαιτείται από την ΚΥΑ 
94649/8682/93/25.8.94 και να έχουν τη δυνατότητα σύν¬ 
δεσης με εκτυπωτή. 

2. Προκειμένου να χηρογηθεί έγκριση κυκλοφορίας 
στην Ελλάδα σε ταξίμετρα, ο κατασκευαστής ή ο εισαγω¬ 
γέας αυτών υποχρεούται να προσκομίσει στην Δ/νση Με¬ 
τρολογίας του Υπ. Ανάπτυξης (Γ. Γραμματεία Εμπορίου) 
τα παρακάτω δικαιολογητικά: 

α) Τεχνική περιγραφή του οργάνου με ιδιαίτερη μνεία 
στη μέθοδο και στα σημεία σφράγισης, αλλαγής ταρίφας, 
μνήμης, καθώς επίσης σχεδιαγράμματα και τεχνικά φυλ¬ 
λάδια. 

β) Φύλλο συμμόρφωσης του κατασκευαστή ως προς τις 
απαιτήσεις των παραγράφων 3 ως 10 του ΕΝ 50148. Το 
ΠΑΡΑΡΤΗΜΑ I, το οποίο επισυνάπτεται στην παρούσα και 
αποτελεί αναπόσπαστο μέρος αυτής, αποτελεί υπόδειγ¬ 
μα του φύλλου συμμόρφωσης. 

γ) Πιστοποιητικό Δοκιμών Η/Μ Συμβατότητας. Περι¬ 
λαμβάνει τις δοκιμές που αναφέρονται σπς παραγρά¬ 
φους 11.1.1 έως 11.2 του ΕΝ 50148 (ΠΑΡΑΡΤΗΜΑ ΙΙα της 
παρούσης) με τα αποτελέσματα αυτών. Εκδίδεται από 
Οργανισμό Κοινοποιημένο ατην Ευρωπαϊκή Ένωση. 

δ) Πιστοποιητικό Λοιπών Δοκιμών: Περιλαμβάνει τις δο¬ 
κιμές που αναφέρονται στις παραγράφους 10.7 έως 
10.10 του ΕΝ 50148 (ΠΑΡΑΡΤΗΜΑ ΙΙβ της παρούσης) με 
τα αποτελέσματα αυτών. 

Εκδίδεται από Οργανισμό Κοινοποιημένο στην Ευρω¬ 
παϊκή Ένωση ή από εξειδικευμένο Εργαστήριο Δοκιμών. 

ε) Δήλωση συμμόρφωσης σύμφωνα με την Κ.Υ.Α. 
94649/8682/93/25.8.94. Υπογράφεται από τον κατασκευ¬ 
αστή ή τον νόμιμο εκπρόσωπο αυτού στην Ευρωπαϊκή Έ¬ 
νωση. 

Όλα τα ανωτέρω δικαιολογηπκά πρέπει να είναι στην 
Ελληνική Γλώσσα. 

Όλα τα έγγραφα από το Εξωτερικό πρέπει να είναι επί¬ 
σημα μεταφρασμένα από το Υπουργείο Εξωτερικών. 

3. Η ισχύς των χορηγηθεισών εγκρίσεων θα έχει διάρ¬ 
κεια 10 χρόνια, δυνάμενη να παραταθεί άλλα 10 χρόνια. 

4. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1999 

Ο ΥΦΥΠΟΥΡΓΟΣ 

ΙΩΑΝ. ΧΑΡΑΛΑΜΠΟΥΣ 



ΦΥΛΛΟ ΣΥΜΜΟΡΦΩΣΗΣ ΩΣ ΠΡΟΣ ΤΟ ΠΡΟΤΥΠΟ ΕΝ 50148 

